Доо арызды таануу

Доо арызды таануу — адатта доо арызды аткаруу менен коштоло турган, жоопкер тараптын доогердин койгон талаптарына макулдук берүүсү. Жоопкер материалдык талаш-тартышты токтотуу менен, доогердин сот жүрүмүн утуп алышын камсыз кылат. Доо арызды таануу таризи боюнча – бул жоопкердин сот ишине тиркелүүчү өзалдынча арызы же жоопкердин колтамгасы аркылуу бекемделген сот отурум протоколундагы жазуу. Доо арызды таануу мазмуну боюнча толук же жарым-жартылай, жөнөкөй же жиктештирилген түрүндө болушу мүмкүн. Жарым-жартылай Доо арызды таанууда доогер койгон талаптардын жоопкер тарап жокко чыгарган бөлүгү сакталып кала берет. Жөнөкөй таануу ― эч кандай эскертмесиз эле коюлган доо-арыз менен макул болуу. Жиктештирилген доо арыз доогердин койгон талаптарынын талашсыздыгына мүмкүндүк бербей турган эскертүүлөр аркылуу жүргүзүлөт.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Категория:Юридикалык аталгылар жана түшүнүктөр